《送张无梦归天台》
宋代·王从益

风驭去难留，将期汗漫游。入辞丹陛晓，重卧赤城秋。

枕畔红霞丹，门前瀑布流。龙车款太帝，鹤信寄浮丘。

醉引青鸾曲，闲披白鹿裘。夜来胡蝶梦，先已到瀛洲。

作者简介：王从益，以父荫入仕，授右谏议大夫。真宗乾兴时以辄发文移，轻干府政降秩。事见《宋大诏令集》卷二○四《王从益降官制》。